**הרב חיים נבון**

**אמנה חברתית או ברית?**

**ה"חוזה" בין המדינה לאזרחיה על פי המקרא**

א. אמנה חברתית

1. "לחזור שוב למצב הטבעי, ולהתבונן בבני אדם כאילו זה עתה צצו מן האדמה, כמו פטריות, וגדלו בלי שום מחויבות זה לזה" (T. Hobbes, *On the Citizen*, p. 102; תרגום חופשי).
2. "אכן, החברה היא חוזה. חוזים משניים על יעדים שאין בהם אלא עניין שבאקראי יכול איש ואיש לבטלם כחפצו. אבל אסור שהמדינה תיחשב סתם הסכם של שותפות בסחר פלפל וקפה, אריג קאליקו או טבק... אל החברה יש להתייחס בהערצה מסוג אחר, לפי שאין היא שותפות בדברים המועילים רק לקיום הבהמי הגס, שהוא ארעי וחולף בטבעו, אלא זו שותפות בכל המדעים, בכל האומנויות, בכל מידה טובה ובכל שלמות. הואיל ומטרותיה של שותפות כגון זו אין להשיגן אלא כתום דורות הרבה, הריהי הופכת להיות שותפות לא בין החיים בלבד אלא בין החי, המת והעתיד עוד להיוולד" (אדמונד ברק, מחשבות על המהפכה בצרפת, עמ' 103).

ב. ברית

1. "וַיִּכְרֹת יְהוֹשֻׁעַ בְּרִית לָעָם בַּיּוֹם הַהוּא וַיָּשֶׂם לוֹ חֹק וּמִשְׁפָּט בִּשְׁכֶם" (יהושע כ"ד, כה).
2. "וַיָּבֹאוּ כָּל זִקְנֵי יִשְׂרָאֵל אֶל הַמֶּלֶךְ חֶבְרוֹנָה וַיִּכְרֹת לָהֶם הַמֶּלֶךְ דָּוִד בְּרִית בְּחֶבְרוֹן לִפְנֵי ה' וַיִּמְשְׁחוּ אֶת דָּוִד לְמֶלֶךְ עַל יִשְׂרָאֵל" (שמואל ב ה', ג).
3. "וַיִּכְרֹת יְהוֹיָדָע אֶת הַבְּרִית בֵּין ה' וּבֵין הַמֶּלֶךְ וּבֵין הָעָם לִהְיוֹת לְעָם לַה' וּבֵין הַמֶּלֶךְ וּבֵין הָעָם" (מלכים ב י"א, יז).
4. "המושג ברית משמעו אמנה - האמורה להיות נצחית - בין גורמים שלהם מעמד עצמאי, גם אם לא שווה... הברית היא הרבה מעבר לחוזה... משום שהיא כרוכה בהתחייבות לנאמנות מעבר לנדרש לתועלת הדדית, ואף כרוכה בהתפתחות קהילה בקרב הצדדים הקשורים בה. המושג התנ"כי 'חסד' משקף ממד זה של יחסים בריתיים" (דניאל אלעזר, 'הברית כיסוד המסורת המדינית היהודית', עם ועדה, עמ' 27).
5. "וַיֹּאמֶר אֲלֵהֶם גִּדְעוֹן לֹא אֶמְשֹׁל אֲנִי בָּכֶם וְלֹא יִמְשֹׁל בְּנִי בָּכֶם ה' יִמְשֹׁל בָּכֶם" (שופטים ח', כג).
6. "וַיֹּאמֶר ה' אֶל שְׁמוּאֵל שְׁמַע בְּקוֹל הָעָם לְכֹל אֲשֶׁר יֹאמְרוּ אֵלֶיךָ כִּי לֹא אֹתְךָ מָאָסוּ כִּי אֹתִי מָאֲסוּ מִמְּלֹךְ עֲלֵיהֶם" (שמואל א ח', ז).
7. "וַתִּרְאוּ כִּי נָחָשׁ מֶלֶךְ בְּנֵי עַמּוֹן בָּא עֲלֵיכֶם וַתֹּאמְרוּ לִי לֹא כִּי מֶלֶךְ יִמְלֹךְ עָלֵינוּ וַה' אֱלֹהֵיכֶם מַלְכְּכֶם" (שמואל א י"ב, יב).

ג. הרב זקס: ברית חברתית ואמנה מדינית

1. "נראה לי דבר חדש, דכל משפטי המלוכה המה רק עניין התקשרות בין המלך להעם, ועל אופנים הללו נאותו הצדדים, והעם התרצו לוותר הונם ורכושם לטובת הכלל, להיות דבּר אחד לדור אשר יצא לפניהם וילחם מלחמותיהם... ולאו דווקא ממונם ורכושם הפקירו לצורך כבודו של מלך ולצורך התועלת אשר יגיע מן ממשלתו, כי גם בנפשם וחייהם קבלו עליהם, כי כל איש אשר ימרה את פי המלך יהיה רשות ביד המלך להורגו, והסכימו על זה כל העם בשעה שהקימו עליהם מלך" (מהר"ץ חיות, תורת נביאים, עמ' יז).

ד. לאחר תקופת המקרא

1. "הקהילה היהודית כשותפות היא בבירור רפובליקנית מבחינת האוריינטציה שלה; זוהי שותפות המבוססת על העיקרון שהקהילה היא **רשות הרבים** (res publica), דבר ציבורי; היא איננה נחלתם הפרטית של אדם או קבוצה כלשהם, ומנהיגיה באים מן העם ואחראים בפניו. כל העם, כולל מנהיגיו, אחראי באופן סופי ומוחלט בפני אלוקים; אך בענייני העולם הזה, אחראים המנהיגים בפני העם... הקהילה היהודית הנה רפובליקנית, אך זוהי רפובליקה אריסטוקרטית ודמוקרטית כאחד" (דניאל אלעזר, עם ועדה, עמ' 41-42).